
	БРOЈ И НАЗИВ ТЕМЕ/ОБЛАСТИ
(Комуникативне функције)
	ИСХОДИ
	НАСТАВНИ САДРЖАЈИ И ОПЕРАТИВНИ ЗАДАЦИ
	Број часова по теми
	Обрада
	Остали типови

	
	По завршеној теми/области ученици су у стању да у усменој и писменој комуникацији:
	Ученици у усменој и писменој комуникацији уче и
увежбавају:
	
	
	

	1. Starter Unit
Поздрављање и престављање; изражавање количина.


	- поздраве и отпоздраве, примењујући једноставнија језичка средства; представе себе и другог;
- разумеју једноставнија питања личне природе и одговаре на њих; 
- постављају једноставнија питања личне природе; у неколико једноставнијих везаних исказа саопште информације личне природе о себи и другима водећи рачуна о приватности и поверљивости;
- разумеју, питају и саопште колико нечега има.
	
- основне бројеве: 1-100
- речи којима се именују школски предмети: Art, English, ICT, Maths, Music, PE, Science
- речи којима се именују врсте домова: types of homes: cottage, flat, house
- речи које се односе на временске прилике: weather: It’s cold. It’s hot. It’s raining. It’s snowing. It’s sunny. It’s windy.

	4
	0
	4

	2. Module 1 A big family, Water sports 
Описивање места и предмета; изражавање поседовања;
описивање тренутних радњи у садашњости; описивање способности у садашњости.
	
- разумеу једноставније описе предмета и места; 
- опишу бића, предмете и места у неколико везаних
- разумеју једноставније исказе којима се изражава поседовање / непоседовање и реагује на њих;
- траже и дају једноставнија обавештења која се односе на поседовање / непоседовање;
- разумеју једноставније текстове у којима се описују тренутне радње у садашњости; 
- размене информације које се односе на дату комуникативну ситуацију; 
- опишу тренутне радње у садашњости користећи једноставнија језичка средства;
- разумеју једноставније текстове у којима се описују способности у садашњости; 
- размене информације које се односе на дату комуникативну ситуацију; 
- опишу радње и способности у садашњости користећи једноставнија језичка средства.

	
- речи које се односе на физички изглед: physical appearance: curly hair, fair hair, fat, freckles, glasses, long hair, short, short hair, slim, straight hair, tall
family members: aunt, cousin, uncle
- речи којима се именују слободне активности: activities: dive, do karate, get wet, have a picnic, hop, jog, play the violin, sail, skateboard, skip, surf, waterski
sporting location: pool
- језичкe структурe – 
She is sailing. (present continuous) Can he ski? Yes, he can. / No, he can’t. (the verb ‘can’) Look at me! (object pronouns) My name is Alex. (the verb ‘to be’) Your brother is very tall. (possessive adjectives) I haven’t got freckles.  (the verb ‘have got’)
- кратку причу и песму која се односи на тему.


	11
	4
	7

	3. Module 2 Where is ...?, A green day
Описивање места; описивање уобичајених радњи у садашњости;
изражавање допадања и недопадања; исказивање хронолошког времена.

	- разумеју једноставније описе места; 
- опишу места у неколико везаних једноставнијих исказа;
- разумеју једноставније текстове у којима се описују уобичајене радње у садашњости; 
- размене информације које се односе на дату комуникативну ситуацију; 
- опишу уобичајене радње у садашњости користећи једноставнија језичка средства;
- разумеју једноставније исказе за изражавање допадања / недопадања и реагују на њих;
- изражавају допадање / недопадање уз најједноставније образложење;
- разумеју и саопште једноставније исказе који се односе на хронолошко време.



	- речи које се односе на места у граду: buildings: baker’s, bank, butcher’s, greengrocer’s, hospital, post
office, supermarket, sweet shop
- речи које се односе на занимања: jobs: baker, chef, doctor, firefighter, pilot, police officer, postman, vet 
- речи које се односе на активности у слободно време: clean, go shopping, go to the gym, paint, plant flowers, read comics
- изразе који се односе на исказивање времена: It’s half past one. It’s quarter past one. It’s quarter to one.
sports: badminton, baseball, hockey, table tennis, volleyball
- језичкe структурe –
The supermarket is next to the baker’s. (prepositions of place) He works in a kitchen. (present simple)
Do you like going shopping? (like + -ing)
I usually ride my bike to school. (adverbs of frequency)
- кратку причу и песму која се односи на тему.

	10
	5
	5

	4. Module 3 Funny clothes, A fruit salad
Изражавање допадања и недопадања и захвалности; изражавање количина; описивање људи.

	- разумеју једноставније исказе за изражавање допадања / недопадања и реагују на њих;
- изражавају допадање / недопадање уз најједноставније образложење; 
- изразе захвалност на једноставан начин;
- разумеју, питају и саопште колико нечега има; 
- поштују правила учтиве комуникације приликом куповине;
- опишу људе у неколико везаних једноставнијих исказа;
- објасне сличности и разлике у одевању између вршњака у циљној култури и код нас. 

	- речи које се односе на одећу: clothes: boots, cap, gloves, jeans, jumper, scarf, uniform actions: put on, take off
- речи које се односе на правила понашања у школи: be quiet, chew gum, drop litter, make a noise, shout
- речи које се односе на храну: butter, cherry, flour, grapes, mango, salt, strawberry, sugar
- изразе за иражавање количине : a bar of chocolate, a bottle of olive oil, a can of cola, a carton of juice, a jar of jam, a loaf of bread, a packet of biscuits
- језичкe структурe –
There are two jumpers. There are five mice. (plurals (regular, irregular) You mustn’t watch TV all the time. (must/mustn’t) May I open the window? Yes, you may. / No, you may not. (can, may (permission)
Is there much sugar in it? Ooh, yes! A lot! (much, many, a lot of) There isn’t any milk. (some, any)
- кратку причу и песму која се односи на тему.

	10
	3
	7

	5. Module 4 A great zoo, Sorry, Miss!
Описивање бића и предмета; разумевање и исказивање једонставних упутстава и налога; исказивање припадања; исказивање положаја у простору.


	- разумеју једноставније описе бића и предмета;
- опишу бића и предмете у неколико везаних једноставнијих исказа;
- разумеју једноставнија упутства и налоге и реагују на њих; саопште једноставнија упутства и налоге;
- разумеју и формулишу једноставне искзе који се односе на припадање;
- разумеју једноставнија обавештења о положају у простору и реагује на њих;
- траже и пруже једноставнија обавештења о положају у простору.

	- речи које се односе на животиње/придеве: a big elephant, a clever dolphin, a cute panda, a fast cheetah, a funny monkey, a heavy hippo, a long snake, a scary crocodile, a slow snail, a small penguin, a strong lion, a tall giraffe
- речи које се односе на места у граду: beach, funfair, library, market, museum, sports centre, theatre
personality adjectives: clever, cute, dirty, funny, naughty, noisy, quiet, shy
- језичкe структурe –
The giraffe is taller than the elephant. (comparisons)
Who’s the tallest in your class? (superlatives)
They weren’t quiet. (was/were) There were two parks in my street. (there was/there were)
- кратку причу и песму која се односи на тему.

	10
	4
	6

	6.  Module 5, A funny day, Holidays!
Исказивање хронолошког времена; описивање бића и предмета; исказивање једноставних предлога; честитање рођендана.
	- разумеју и саопште једноставније исказе који се односе на хронолошко време; 
- разумеју једноставније описе бића и предмета;
- опишу бића и предмете у неколико везаних једноставнијих исказа;
- разумеју једноставне предлоге и реагују на њих; упуте једноставне предлоге;
- упуте једноставне честитке.
- разумеју и, примењујући једноставнија језичка средства, наведу најуобичајеније активности које се односе на прославе рођендана и празника;
- разумеју и објасне сличности и разлике у породичним слављима у циљној култури и код нас.


	- речи које се односе на причу: cave, discover, diver, footprint, rock, scream, visit
- речи које се односе на месеце у години: January, February, March, April, May, June, July, August,
September, October, November, December
- речи које се односе на одмор: camera, rucksack, sleeping bag, suitcase, sunglasses, swimming trunks, swimsuit, tent
- речи које се односе на географске појмове: island, lake, mountain, ocean, rainforest, river, sand,
waterfall
- језичкe структурe – Roy listened to music last night. (past simple) I travelled to Spain last summer. (prepositions of time)
They’re going to jump. (be going to) Who is Ryan? My cousin. (question words)
- кратку причу и песму која се односи на тему.

	19
	4
	15

	7. Holidays
Честитање празника, рођендана и других значајних догађаја
	- Препознају и именују бића, предмете и места који се односе на тему; 
- разумеју једноставно исказане честитке и одговоре на њих; 
- упуте једноставне честитке.
- разумеју и, примењујући једноставнија језичка средства, наведу најуобичајеније активности које се односе на прославе рођендана и празника;
- разумеју и објасне сличности и разлике у породичним слављима у циљној култури и код нас.
	- речи и изразе којe се односе на празник Halloween: costume, sweets, pumpkin, lantern, а broom
- речи и изразе којe се односе на Божић: bells, sleigh, candles, stockings, star 
- речи и изразе који се односе на Saint Sava’s Day: Saint Sava, church
- речи и изразе који се односе на Дан жена: women, flowers, present, card, teacher
- речи и изразе који се односе на Ускрс: bunny, chocolate egg, picnic, cheesecake, hot cross buns, garden, lamb
- речи и изразе који се односе на Дан шале: April Fools, celebrate, joke, bad luck
- песме које се односе на тему.

	5
	2
	3

	8. My Green Passport
Разумевање и давање једноставних упутстава и налога; описивање бића, предмета, места и појава.
	- Препознају и именују бића и предмете који се односе на тему; 
- разумеју једноставна упутства и налоге и реагују на њих; 
- саопште једноставна упутства и налоге; препознају и именују бића, предмете и места из непосредног окружења; 
- разумеју једноставне описе  бића, предмета и места; 
- опишу бића, предмете и места користећи једноставна језичка средства.

	- речи и изразе који се односе на играчке и очување животне средине: green sports, litter, tap, planting a tree, grass, animals in danger, polar bear
- језичке структуре 
Keep dogs on a lead!
Don’t pick flowers!
Put your rubbish in the bin!
Don’t play loud music!
Keep off the grass!
Don’t ride your skateboard!

	3
	2
	1

	Укупан број часова (збирно)
	72
	24
	48





























	Број и назив теме
	Стандарди постигнућа
	Процена и провера постигнућа
	Корелација

	1. Starter Unit

	1.1.1.  1.1.2.  1.1.3.  1.1.4.  1.1.5.  1.1.8. 1.1.9.  1.1.10.  1.1.11. 1.1.12.  1.1.13. 1.1.15. 1.1.20.  1.1.21. 1.1.22. 1.1.23.  1.2.1.  1.2.2.  1.2.3.  1.2.4.  1.3.1. 2.1.1. 2.1.2. 2.1.3. 2.1.6. 2.1.8. 2.1.12. 2.1.13. 2.1.120.  2.3.2.
	Посматрање и праћење, усмена провера кроз играње улога у паровима, задаци у уџбенику и радној свесци, симулације у паровима и групама.
	Грађанско васпитање,
српски језик, математика, ликовна култура, музичка култура.

	2. Module 1 A big family, Water sports

	1.1.1.  1.1.2.  1.1.3.  1.1.4.  1.1.5.  1.1.7. 1.1.8. 1.1.9.  1.1.10.  1.1.11. 1.1.12.  1.1.13. 1.1.15. 1.1.18. 1.1.20. 1.1.22. 1.1.23 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3.  2.1.8. 2.1.12. 2.1.13. 2.1.19. 2.1.22.  2.1.25  2.1.26. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, математика, природа и друштво, музичка култура, ликовна култура, физичко и здравствено васпитање, пројектна настава.


	3. Module 2 Where is ...?, A green day

	1.1.1.  1.1.2.  1.1.3.  1.1.4.  1.1.5.  1.1.7. 1.1.8. 1.1.9.  1.1.10.  1.1.11. 1.1.12.  1.1.13. 1.1.15. 1.1.18. 1.1.20. 1.1.22. 1.1.23 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3.  2.1.8. 2.1.12. 2.1.13. 2.1.19. 2.1.22.  2.1.25  2.1.26. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, математика, природа и друштво, музичка култура, ликовна култура, физичко и здравствено васпитање, пројектна настава.

	4. Module 3 Funny clothes, A fruit salad

	1.1.1.  1.1.2.  1.1.3.  1.1.4.  1.1.5.  1.1.7. 1.1.8. 1.1.9.  1.1.10.  1.1.11. 1.1.12.  1.1.13. 1.1.15. 1.1.18. 1.1.20. 1.1.22. 1.1.23 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3.  2.1.8. 2.1.12. 2.1.13. 2.1.19. 2.1.22.  2.1.25  2.1.26. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, математика, природа и друштво, музичка култура, ликовна култура, физичко и здравствено васпитање, пројектна настава.

	5. Module 4 A great zoo, Sorry, Miss!

	1.1.1.  1.1.2.  1.1.3.  1.1.4.  1.1.5.  1.1.8. 1.1.9.  1.1.10.  1.1.11. 1.1.12.  1.1.13. 1.1.14. 1.1.15. 1.1.17.  1.1.18. 1.1.20. 1.1.22. 1.1.23. 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3. 2.1.6. 2.1.7. 2.1.8. 2.1.12.  2.1.13. 2.1.15.  2.1.19. 2.1.22.  2.1.25  2.1.26. 2.2.1.  2.2.2.  2.2.4. 2.3.1. 2.3.2.
	[bookmark: _GoBack]Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, математика, природа и друштво, музичка култура, ликовна култура, физичко и здравствено васпитање, пројектна настава.

	6.  Module 5, A funny day, Holidays!

	1.1.1.  1.1.2.  1.1.3.  1.1.4.  1.1.5.  1.1.8. 1.1.9.  1.1.10.  1.1.11. 1.1.12.  1.1.13. 1.1.14. 1.1.15. 1.1.17.  1.1.18. 1.1.20. 1.1.22. 1.1.23. 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3. 2.1.6. 2.1.7. 2.1.8. 2.1.12.  2.1.13. 2.1.15.  2.1.19. 2.1.22.  2.1.25  2.1.26. 2.2.1.  2.2.2.  2.2.4. 2.3.1. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, математика, природа и друштво, музичка култура, ликовна култура, физичко и здравствено васпитање, пројектна настава.

	7. Holidays

	1.1.1.  1.1.2.  1.1.3.  1.1.4.  1.1.5.  1.1.8. 1.1.9.  1.1.10.  1.1.11. 1.1.12.  1.1.13. 1.1.14. 1.1.15. 1.1.17.  1.1.18. 1.1.20. 1.1.22. 1.1.23. 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3. 2.1.6. 2.1.7. 2.1.8. 2.1.12.  2.1.13. 2.1.15.  2.1.19. 2.1.22.  2.1.25  2.1.26. 2.2.1.  2.2.2.  2.2.4. 2.3.1. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, верска настава, , природа и друштво, музичка култура, ликовна култура, пројектна настава.

	8. My Green Passport

	1.1.1.  1.1.2.  1.1.3.  1.1.4.  1.1.5.  1.1.8. 1.1.9.  1.1.10.  1.1.11. 1.1.12.  1.1.13. 1.1.14. 1.1.15. 1.1.17.  1.1.18. 1.1.20. 1.1.22. 1.1.23. 1.2.1.  1.2.2.  1.2.3.  1.2.4.  1.3.1.  2.1.1.  2.1.2. 2.1.3. 2.1.6. 2.1.7. 2.1.8. 2.1.12.  2.1.13. 2.1.15.  2.1.19. 2.1.22.  2.1.25  2.1.26. 2.2.1.  2.2.2.  2.2.4. 2.3.1. 2.3.2.
	Посматрање и праћење, усмена провера кроз играње улога у паровима, симулације у паровима и групама, задаци у уџбенику и радној свесци, тестови, различите технике формативног оцењивања, ученички радови/пројекти.
	Српски језик, грађанско васпитање, , природа и друштво, , ликовна култура, физичко и здравствено васпитање, пројектна настава.










УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА

Циљ наставе енглеског језика у четвртом разреду је да оспособи ученика да комуницира на енгелском језику на основном нивоу у усменом и писаном
облику о темама из његовог окружења. У исто време, настава енгелског језика треба да подстакне развијање свести о сопственом напредовању ради јачања
мотивације за учење језика, да олакша разумевање других и различитих култура и традиција, стимулише машту, креативност и радозналост и подстиче задовољство коришћења енглeског језика.

I.	ПЛАНИРАЊЕ НАСТАВЕ И УЧЕЊА

Приликом планирања наставе и учења треба имати у виду да се исходи разликују, да се неки могу лакше и брже остварити, док је за већину исхода потребно више времена, различитих активности и начина рада. У фази планирања наставе и учења веома је важно узети у обзир да је уџбеник наставно средство које не одређује садржаје предмета. Садржајима у уџбенику приступа се селективно и у складу са предвиђеним исходима. С обзиром на то да уџбеник није једини извор знања, наставник треба да упути ученике на друге изворе информисања и стицања знања и вештина. Полазећи од исхода, односно онога што је ученик у стању да оствари у различитим врстама и видовима комуникације (усмене, писане и невербалне), формално и садржински централну позицију програма наставе и учења заузимају управо комуникативне функције. На основу комуникативних функција дефинисане су језичке активности помоћу којих се оне могу остварити, а које, од четвртог разреда, укључују усавршавање способности разумевања говора, разумевања писаног текста, интерактивног усменог и писаног изражавања. Захваљујући цикличној и континуалној концепцији програма, комуникативне функције се преносе, усвајају и увежбавају током читавог образовног циклуса, с растућим степеном сложености. Исходи, комуникативне функције и језичке активности дефинисани су као опште лингвистичке категорије, и стога су за све стране језике идентични искази. Како би се, међутим, исходи, функције и активности операционализовали, понуђени су и примери језичких садржаја, и то за сваки појединачни страни језик. Њима се илуструју неке од најфреквентнијих и узрасно најадекватнијих могућности за вербалну реализацију комуникативних функција. 

II.	ОСТВАРИВАЊЕ НАСТАВЕ И УЧЕЊА

Програм усмерен ка исходима указује на то шта је ученик у процесу комуникације у стању да разуме и продукује. Табеларни приказ постепено води наставника од исхода и комуникативне функције као области, преко активности које у настави оспособљавају ученика да комуницира и користи језик у свакодневном животу, у приватном, јавном или образовном домену. Примена овог приступа у настави страних језика заснива се на настојањима да се доследно спроводе и примењују следећи ставови:
· циљни језик употребљава се у учионици у добро осмишљеним контекстима од интереса за ученике у атмосфери заједништва и међусобне сарадње;
· говор наставника прилагођен је узрасту и знањима ученика;
· наставник мора бити сигуран да је схваћено значење поруке, укључујући њене културолошке и васпитне елементе, као и елементе социјализације;
· битно је значење језичке поруке;
· знања ученика мере се јасно одређеним релативним критеријумима тачности и зато узор није изворни говорник;
· са циљем да се унапреди квалитет и обим језичког материјала, настава се заснива на социјалној интеракцији у учионици и ван ње, и спроводи се путем групног или индивидуалног решавања проблема, као и решавањем мање или више сложених задатака у реалним и виртуелним условима са јасно одређеним контекстом, поступком и циљем;
· сви граматички садржаји уводе се индуктивном методом кроз разноврсне контекстуализоване примере у складу са нивоом и без детаљних граматичких објашњења, а њихово познавање се вреднује и оцењује на основу употребе у одговарајућем комуникативном контексту.

Комуникативно-интерактивни приступ у настави страних језика укључује и следеће:
· усвајање језичког садржаја кроз циљано и осмишљено учествовање у друштвеном чину;
· поимање програма као скупа динамичних, заједнички припремљених и прилагођених задатака и активности;
· наставник треба да омогући приступ новим идејама и њихово прихватање, као и креирање нових идеја;
· ученици се посматрају као одговорни, креативни, активни учесници у друштвеном чину;
· наставни материјали представљају један од извора активности и треба да буду праћени употребом додатних аутентичних материјала;
· учионица је простор који је могуће прилагођавати потребама наставе из дана у дан;
· рад на пројекту као задатку који остварује корелацију са другим предметима и подстиче развој когнитивних способности ученика (планирање, запажање, анализа, вредновање, закључивање итд.);
· за увођење новог лексичког материјала користе се познате граматичке структуре и обрнуто, а нарочито на нижем узрасту треба користити интернационализме и речи које су им познате, као и визуализацију као средство семантизације.

Технике/активности
Током часа препоручује се динамично смењивање техника/активности које не би требало да трају дуже од 15 минута.
Слушање и реаговање на упутства наставника на страном језику или са аудио-записа (слушај, пиши, повежи, одреди, пронађи, али и активности у вези са радом у учионици: нацртај, исеци, обој, отвори / затвори свеску, итд.).
Рад у паровима, малим и великим групама (мини-дијалози, игра по улогама, симулације итд.).
Мануелне активности (израда паноа, презентација, зидних новина, постера и сл.).
Вежбе слушања (према упутствима наставника или са аудио-записа повезати појмове, додати делове слике, допунити информације, селектовати тачне и нетачне исказе, утврдити хронологију и сл.).
Игре примерене узрасту и дидактичком захтеву (за загревање, развијање пажње и концентрације, јачање мотивације, увођење нове језичке грађе или пак утврђивање).
Класирање и упоређивање (по количини, облику, боји, годишњим добима, волим / не волим, компарације...).
Решавање „проблем-ситуација” у разреду, тј. договори и мини-пројекти.
„Превођење” исказа у гест и геста у исказ.
Заједничко прављење илустрованих материјала (планирање различитих активности, рекламни плакат, програм приредбе или неке друге манифестације).

СТРАТЕГИЈЕ ЗА УНАПРЕЂИВАЊЕ И УВЕЖБАВАЊЕ ЈЕЗИЧКИХ ВЕШТИНА У ЧЕТВРТОМ РАЗРЕДУ ОСНОВНЕ ШКОЛЕ

На избор стратегија за унапређивање и увежбавање језичких вештина у настави страног језика у четвртом разреду основне школе утичу, пре свега, психолошки и когнитивни фактори, карактеристични за наведени узрасни период. У првом и другом разреду учење страног језика било је аудио-вербалног карактера, засновано на имитацији и репродукцији онога што ученици чују од наставника (или са аудио записа). Од четвртог разреда се уводе активности које омогућавају веће когнитивно укључивање ученика. Ученик на овом узрасту страни језик користи у комуникацији и у ситуацијама које су блиске његовим интересовањима, показујући креативност, оригиналност у одговорима, активан однос према наставним садржајима. Одабиром одговарајућих стратегија за унапређивање и увежбавање језичких вештина осигурава се континуитет у развијању вишејезичности и достизању виших нивоа језичке компетенције релевантних и неопходних за даље школовање, живот и рад. 
С обзиром на то да се исходи операционализују преко језичких активности у комуникативним ситуацијама, важно је да се оне у настави страних језика континуирано и истовремено увежбавају. Настава страног језика у четвртом разреду основне школе подразумева индуктивно усвајање граматичких и лексичких садржаја, како у усменом, тако и у писаном контексту. Само тако ученици могу да стекну језичке компетенције које су у складу са задатим циљем учења страног језика. 
Ученици су већ навикли да сва упутства у настави која се често понављају буду на страном језику. Сложенија упутства, нарочито она за која наставник процени да су тежа за разумевање, могу се у почетку давати паралелно на страном и на матерњем језику. Принцип очигледности треба да буде широко заступљен на овом узрасту. За најважније комуникативне садржаје препоручује се учестало понављање ради лакшег и бржег меморисања и стицања поуздања за самостално коришћење језика. У том смислу, пожељне су вежбе говорне продукције с варијацијама модела у којима се мењају и комбинују лексички и граматички садржаји уз постепено усложњавање. Подстицање интеракције с другим ученицима реализује се као вид медијације и укључује давање једноставнијих упутстава на страном језику (нпр. питај друга или другарицу; одговори на питања друга/другарице).
Ученици се оспособљавају за комуникативне функције наведене у програму за дати ниво учења, при чему предложени језички садржаји служе као препорука и могу бити замењени сличним садржајима или проширивани у складу са расположивим наставним материјалом, као и потребама и интересовањима ученика.
Неопходно је приликом пажљивог планирања наставе увек имати у виду узраст ученика и њихове индивидуалне карактеристике. Неки ученици су интровертни, неки екстровертни, уче различитом брзином и на различите начине – свим чулима, имају различите потребе и интересовања. Упутно је да час почне неком кратком игром загревања која би позитивно утицала на развијање способности пажње, концентрације и памћења, као и да се активности смењују одговарајућим логичним редоследом и да трају од 5 до 15 минута. 
ПРЕЗЕНТОВАЊЕ И УВЕЖБАВАЊЕ САДРЖАЈА
С обзиром на различите стилове учења, разноврсност активности кључна је реч за презентовање нове лексичке грађе. Важно је да уважавамо предзнања ученика, јер нам она могу бити добра основа за рад и лакше разумевање теме. 
Визуелна наставна средства идеална су за увођење и увежбавање вокабулара. 
Пантомима (као врста драмских техника), као и метода потпуног физичког одговора, веома су омиљене и ефикасне, не само на овом узрасту већ и касније. Нарочито су погодне за ученике кинестетичког стила учења (превођење изговорене речи у покрет и обрнуто). Ове технике су погодне за увођење и увежбавање свих врста речи.
Одговарајући контекст (приче у сликама, песме, игре и сл.) битнa је претпоставка успешног усвајања вокабулара, као и језика уопште. Усвајање лексике биће утолико ефикасније уколико се остварује у јасном ситуационом контексту. Треба водити рачуна о примереном лексичком минимуму током једног школског часа. 
Дијалошки модели веома су ефикасни за развијање говора. Овладавање дијалогом се почиње од једноставније упитно-одговорне форме. Добро организован дијалог представља снажан подстицај за учење и напредовање, нарочито ако се има у виду да се учење страног језика одвија изван аутентичне говорне средине. Наравно, потребно је обезбедити одговарајући контекст, симулирати ситуацију која би одговарала аутентичној говорној средини, и која ће и стидљивијим ученицима омогућити да се охрабре и проговоре. Дидактичке игре попут „У продавници“, „У библиотеци“ и сл. представљају стимулативно средство за извођење динамичких, језичких и комуникативних вежби.
Пројектне активности повећавају мотивацију јер пружају избор ученицима да одговорно у пару или у групи решавају задатак на свој начин у договору са другима, развијајући и јачајући одређене социјалне компетенције. Пројекат је погодан за рад у одељењима мешовитог састава, има лични печат, подстиче кооперативни рад и завршава се увек неком врстом презентације како резултата, тако и процеса рада.
Драмске активности омогућавају ученицима да користе језик у одговарајућем контексту и тако „оживљавају” његову употребу. Њихов потенцијал огледа се, између осталог, и у томе што:
· ученици не само да уче страни језик на забаван начин, већ кроз интеракцију и различите улоге које преузимају сагледавају ствари из различитих углова (што доприноси развоју критичког и дивергентног мишљења);
· ученици сарађују и усвајају језик кроз смислену интеракцију на циљном језику и развијају све потребне вештине – когнитивне, комуникативне и социјалне;
· сви могу да учествују – свако добија улогу коју може да „изнесе” те су зато погодне за рад у одељењима мешовитог састава;
· одговарају свим стиловима учења – визуелни виде, аудитивни чују, кинестетични се изражавају кроз покрет;
· подижу мотивацију и самопоуздање;
· оријентисане су на ученика – наставник има мање доминантну улогу;
· развијају машту и креативност код ученика. 
Пожељно је да се драмске активности попут играња улога, мини скечева, луткарских мини представа, импровизација и прича из стварног живота што више користе у настави, не само на овом узрасту, већ и касније.
Код увежбавања читања на овом узрасту препоручује се гласно читање текстуалних врста дијалошког карактера које је блиско говору и представља ефикасно средство за развијање опште језичке компетенције. Наративне текстуалне врсте захтевају читање у себи, чији је циљ издвајање информација из прочитаног текста. У циљу развоја разумевања прочитаног текста могу се применити и различите стратегије и технике усвајање и проширивање лексике коришћењем конвенционалних и електронских дидактичких средстава.
Писање је тесно повезано са говором. За увежбавање писања могу се користити различите фонетско-ортографске игре (нпр. на задато слово ученици пишу што више речи); ортографске игре (нпр.: исписивање речи са изостављеним самогласницима/сугласницима, где ученици имају задатак да попуне празна места и правилно напишу задате речи; наставник изговори једну реч, а ученици добијају задатак да напишу што више речи које почињу сваким словом речи коју је изговорио наставник); игре за развој писања (Погоди реч! – ученицима се даје текст на познату тему у коме недостају неке речи, а њихов задатак је да се досете које речи треба уметнути, при чему се уписивање може обављати и појединачно и групно).
Социокултурна компетенција, као скуп знања о свету уопште, сличностима и разликама између културних и комуникативних модела сопствене говорне заједнице и заједнице/заједница чији се језик учи у учењу страног језика је веома значајна јер су та знања потребна за компетентну, успешну комуникацију у конкретним комуникативним активностима на циљном језику. 
Посебан аспект социокултурне компетенције представља интеркултурна компетенција, која подразумева развој свести о другом и другачијем, познавање и разумевање сличности и разлика између средина, односно говорних заједница, у којима се ученик креће. Интеркултурна компетенција подразумева и развијање толеранције и позитивног става према индивидуалним и колективним карактеристикама говорника других језика, припадника других култура које се у мањој или већој мери разликују од његове сопствене. Дакле, постепеним увођењем социокултурних садржаја на најнижем нивоу (поздрављање, певање пригодних празничних песама и сл.) доприноси се развоју интеркултурне личности, кроз јачање свести о вредности различитих култура и развијање способности за интегрисање интеркултурних искустава у сопствени културни модел понашања и веровања.
Граматички садржаји се на овом узрасном нивоу не обрађују експлицитно. Граматичке појаве треба посматрати са функционалног аспекта (примењујући елементе граматике који су неопходни за успешно остваривање комуникативне функције). У процесу наставе страног језика треба тежити томе да се граматика усваја путем језичких активности слушања и говора, према јасно утврђеним циљевима, исходима и стандардима наставе страних језика.
Главни циљ наставе страног језика јесте развијање комуникативне компетенције на одређеном језичком нивоу, у складу са статусом језика и годином учења. 
За ученике који у редовној настави теже савладавају делове програма, организује се допунска настава. Наставник треба благовремено да уочи све недостатке у знању ученика и предузме мере допунског објашњавања, кориговања грешака и увежбавања како би сви ученици постигли задовољавајући успех и остварили програмом дефинисане резултате учења.


III. ПРАЋЕЊЕ И ВРЕДНОВАЊЕ НАСТАВЕ И УЧЕЊА
Рад сваког наставника састоји се од планирања, остваривања и праћења и вредновања. Важно је да наставник континуирано прати и вреднује не само постигнућа ученика, процес наставе и учења, већ и сопствени рад како би перманентно унапређивао наставни процес. 
Процес праћења остварености исхода почиње проценом нивоа знања ученика на почетку школске године како би наставници могли да планирају и наставни процес и процес праћења и вредновања ученичких постигнућа и напредовања. Тај процес се реализује формативним и сумативним вредновањем. Док се код формативног оцењивања током године прате постигнућа ученика различитим инструментима (дијагностички тестови, самоевалуација, језички портфолио, пројектни задаци и др.), сумативним оцењивањем прецизније се процењује оствареност исхода или стандарда на крају одређеног временског периода (крај полугодишта, године, циклуса образовања). Формативно вредновање није само праћење ученичких постигнућа, већ и праћење начина рада и средство које омогућава наставнику да у току наставног процеса мења и унапређује процес рада. Током оцењивања и вредновања ученичких постигнућа треба водити рачуна да се начини на које се оно спроводи не разликује од уобичајених активности на часу јер се и оцењивање и вредновање сматрају саставним делом процеса наставе и учења, а не изолованим активностима које стварају стрес код ученика и не дају праву слику њихових постигнућа. Оцењивањем и вредновањем треба да се обезбеди напредовање ученика у остваривању исхода, као и квалитет и ефикасност наставе. Сврха оцењивања треба да буде и јачање мотивације за напредовањем код ученика, а не истицање њихових грешака. Елементи који се вреднују су разноврсни и треба да допринесу свеопштој слици о напредовању ученика, јачању њихових комуникативних компетенција, развоју вештина и способности неопходних за даљи рад и образовање. То се постиже оцењивањем различитих елемената као што су језичке вештине (читање, слушање, говор и писање), усвојеност лексичких садржаја и језичких структура, ангажованост и залагање у раду на часу и ван њега. Приликом оцењивања и вредновања неопходно је да начини провере и оцењивања буду познати ученицима односно усаглашени са техникама, типологијом вежби и врстама активности које су примењиване на редовним часовима, као и начинима на који се вреднују постигнућа. Таква правила и организација процеса вредновања и оцењивања омогућавају позитивну и здраву атмосферу у наставном процесу, као и квалитетне међусобне односе и комуникацију на релацији ученик – наставник, као и ученик – ученик. 

